cyanic-selkie/wikianc huggingface dataset:
கமலா லட்சுமண்
தனிப்பட்ட வாழ்க்கை
ஓவியர் ஆர்.கே.லட்சுமனை இவர் திருமணம் செய்து கொண்டார். கமலா 1965 ஆம் ஆண்டில் மும்பையில் தனது தாயால் நிறுவப்பட்ட மகாலட்சுமி பெண்கள் சங்கத்தின் வாழ்நாள் தலைவராக இருந்தார்.
மேற்கோள்கள்
பகுப்பு:தமிழகப் பெண் எழுத்தாளர்கள் பகுப்பு:சென்னை எழுத்தாளர்கள் பகுப்பு:2015 இறப்புகள்
லுலுசார்
லுலுசார் ( Lulusar),அல்லது லாலுசர் என்பதுபாக்கித்தானின் கைபர்-பக்துன்வா மாகாணத்தில் உள்ள ககன் பள்ளத்தாக்கில் உள்ள மலை சிகரங்களாகும். இங்கு இதே பெயரில் ஒரு ஏரியும் உள்ளது.
லுலுசார் ஏரி
thumb| லுலுசார் ஏரி லுலுசார் ஏரி ( லுலுசிர் என்றும் அழைக்கப்படுகிறது) 3,410 மீ (11,190 அடி) உயத்தில் அமைந்துள்ள ஒரு ஏரியாகும். இது குன்கர் ஆற்றின் முதன்மையான நீர்நிலையான இது ககன் பள்ளத்தாக்கின் முழு நீளம் வழியாக தென்மேற்கே பாய்கிறது, ஜல்கண்ட், நரன், ககன், ஜாரெட், பராஸ் மற்றும் பாலாகோட்டை கடந்து ஜீலம் ஆற்றுடன் சங்கமிக்கும் வரை இது பாய்கிறது. இது நரனில் இருந்து சுமார் 50 கிலோமீட்டர்கள் (31 மைல்) தொலைவில் அமைந்துள்ளது.
சான்றுகள்
பகுப்பு:பாக்கித்தானிலுள்ள மலைவாழிடங்கள் பகுப்பு:Coordinates on Wikidata பகுப்பு:வடக்கு நிலங்கள் பகுப்பு:கைபர் பக்துன்வா மாகாணம் பகுப்பு:பாக்கித்தான் பள்ளத்தாக்குகள்
நுணா (பேரினம்)
நுணா என்று பொதுவாக அழைக்கப்படும் பேரினம் பூக்கும் தாவரமாகும். இது காஃபி.குடும்பத்தைச் சேர்ந்தது இத்தாவரத்த்தின் ஆங்கிலப் பெயரான மொரிண்டா-வின் முன் ஒட்டுச் சொல்லான மொருஸ் (morus) என்ற சொல் லத்தின் மொழிச்  சொல்லில் இருந்து தோன்றியது மொருஸ் என்றால்  இலத்தினில் "முசுக்கொட்டை" ஆகும் மஞ்சள்நாறியின் பழங்கள் முசுகொட்டை பழங்களைப்போல தோன்றுவதால் இச்சொல் இடம்பெற்றது, இச்சொல்லும் பின் ஒட்டில் உள்ள இண்டிகா என்னும் சொல் குறிப்பது இந்தியாவை.
விளக்கம்
இந்தப்பேரினத்தாவரங்கள் உலகின் அனைத்து வெப்ப வலயப் பகுதிகளிலும் பரவியுள்ளது, இந்தப் பேரினத்தைச் சேர்ந்த மரங்கள், புதர்கள் அல்லது கொடிகள் என 80 இனங்கள் உள்ளன. அனைத்து மொரின்டா இனத் தாவரங்களின்பழங்கள் அல்லது கூட்டுக்கனிகள் சதைபற்று கொண்டவையாகவோ அல்லது உலர்பழங்களாகவோ உள்ளன. இந்த பேரினத்தைச் சேர்ந்த பல இனத் தாவரங்கள் போர்னியோ, நியூ கினி, நியூ கலிடோனியா, வடக்கு ஆத்திரேலியா போன்ற பகுதிகளில் காணப்படுகின்றன.
பாரம்பரிய ஜப்பனிய, கொரிய, சீன மருத்துவத்தில், மொரின்டா பேரினத்தைச் சேர்ந்த வெண்நுணா மருத்துவ மூலிகையாக பயன்படுத்தப்படுகிறது. இதன் செயல்திறனுக்கு எந்த உறுதியான ஆதாரமும் இல்லை என்றாலும், உயிரியல் பண்புகளை கொண்ட ஒரு மூலிகை என்று கருதப்படுகிறது.
இராசசேகர் (சமசுகிருதக் கவிஞர்)
இராசசேகர் (Rajashekhara;  10 ஆம் நூற்றாண்டைச் சேர்ந்த ) சமசுகிருதக் கவிஞரும், நாடக ஆசிரியரும், விமர்சகரும் ஆவார். இவர் கூர்ஜர-பிரதிகாரர்களின் அரசவைக் கவிஞராக இருந்தார்.
பொ.ஊ. 880 மற்றும் 920 க்கு இடையில் இராஜசேகர் "காவ்யமிமாம்சம்" என்ற கவிதைத் தொகுப்பினை எழுதினார். ஒரு நல்ல கவிதையின் கூறுகள் மற்றும் கலவையை விளக்கும் கவிஞர்களுக்கு இந்த படைப்பு ஒரு நடைமுறை வழிகாட்டியாகும். மேலும், மகாராட்டிரி பிராகிருதத்தில் எழுதப்பட்ட "கற்பூரமஞ்சரி" என்ற நாடகத்திற்காகவும் இவர் மிகவும் பிரபலமானவர். ரசனையும் சாதனையும் உள்ள ஒரு பெண்ணான அவந்திசுந்தரியை மகிழ்விக்க இவர் நாடகத்தை எழுதினார். ஒரு பெண் தனது இலக்கிய வாழ்க்கையில் செய்த பங்களிப்பிற்காக ஒப்புக்கொண்ட ஒரே பண்டைய இந்தியக் கவிஞர் இவராவார்.
வாழ்க்கை
இவரது "பாலராமாயணம்" மற்றும் "காவ்யமிமாம்சத்தில்", இராசசேகர் தனது குடும்பப் பெயராக "யாயவரா" அல்லது "யாயவாரியா" என்று தன்னைக் குறிப்பிடுகிறார். பாலராமாயணத்தில், தனது பெரியப்பா அகலஜலதா மகாராட்டிரத்தைச் சேர்ந்தவர் என்று குறிப்பிடுகிறார். அதே வேலையில், இவர் தனது தந்தை துர்துகாவை ஒரு 'மகாமந்திரி' என்று விவரிக்கிறார். தனது மனைவி அவந்திசுந்தரி சகமான ( சௌகான் ) குடும்பத்தைச் சேர்ந்தவர் என்று தனது படைப்புகளில் குறிப்பிட்டுள்ளார். இவரது படைப்புகளில், இவர் தன்னை கூர்ஜர-பிரதிகார மன்னர் முதலாம் மகேந்திரபாலனின் ஆசிரியர் என்று விவரித்தார்.
படைப்புகள்
கவிஞர் இராசசேகர் எழுதியதாக கூறப்பட்ட படைப்புகள்:
சான்றுகள்
பகுப்பு:மகாராட்டிர வரலாறு
கஜலட்சுமி
thumb|தஞ்சாவூர் பிரகதீசுவரர் கோயிலில் உள்ள கஜலட்சுமி ஓவியம்
கஜலட்சுமி என்பவர் அட்ட லட்சுமிகள் எனும் எட்டுவகையான இலட்சுமிகளுள் ஒருவராவார். இவர் பாற்கடல் மதனம் எனும் நிகழ்வின் போது தோன்றியவள். அவ்வாறு தோன்றும் போது இருபுறம் யானைகள் வந்து அபிசேகம் செய்தன. இதனால் இவரை கஜலட்சுமி என்கின்றனர்.
கஜ என்றால் யானையாகும். தமிழில் இவரை வேழத்திரு என்று அழைக்கின்றனர். கால்நடைகள் மூலம் வளம் அருள்பவள். இவளே அரசரொக்கும் பெருஞ்செல்வங்கள் தருபவள். பாற்கடலிலிருந்து உதித்தவளும் இவளே! இருயானைகள் நீராட்ட, அஞ்சேல், அருளல், தாமரைகள் தாங்கியவளாக செந்துகில் உடுத்து அருளுவாள்.
தியான ஸ்லோகம்
சதுர்ப் புஜாம் த்விநேத்ராஞ்ச வராபய கராந் விதாம் அப்ஜத்வய கராம்போஜாம் அம்புஜாசநஸமஸ்த்திதாம் ஸஸிவர்ண கடேபாப் யாம் ப்லாவ்யமானாம் மஹாச்ரியம் சர்வாபரண சோபாட்யாம் சுப்ரவஸ்த்ரோத்தரீயகாம் சாமரக்ரஹ நாரீபி : ஸேவிதாம் பார்ச்வயோர்த்வயோ : ஆபாதலம்பி வசநாம் கரண்ட மகுடாம் பஜே.
கஜலட்சுமி விளக்கு
பித்தளையால் செய்யப்பட்ட விளக்கில் கஜலட்சுமியின் உருவம் பொறிக்கப்பட்டதாக இருக்கும் விளக்கு கஜலட்சுமி விளக்காகும். இந்த விளக்கினை காமாட்சி விளக்கிற்கு பதிலாக பல்வேறு விசேசங்களுக்கும் செய்கின்றனர்.
இந்துக் கோயில்களில்
அரண்மனைகள், வீடுகளின் நிலகால்கள் போன்றவற்றில் கூட கஜலட்சுமியின் உருவம் பொறிக்கப்படுகிறது.
ஆதாரங்கள்
பகுப்பு:திருமகளின் வடிவங்கள்
காஞ்சிபுரம் வாலீசுவரர் கோயில்
காஞ்சிபுரம் வாலீசுவரர் கோயில் (வாலீசம்) எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். இச்சிவலிங்கம், காஞ்சி திருவேகம்பத்தின் மூன்றாம் பிரகாரத்தில் கச்சிமயானத்திற்கு கீழ்பால் மேற்கு பார்த்த சன்னதியாக தாபிக்கப்பட்டுள்ளது. மேலும், இவ்விறைவரை வாலி வழிபட்டமையால் வாலீசம் எனப்பட்ட இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளன.
தல சிறப்பு
தேவேந்திரனின் மகனாகிய வாலி தன்னை யுத்தத்தில் யாவர் எதிர்ப்பினும் அவரது பலத்தில் தனக்கு பாதியும், தோல்வியில்லாத வெற்றியும் வரவேண்டும் என்று பூசித்தனன். அச்சுயம்புமூர்த்தி வாலியின் வால் தழும்பும் பெற்றுள்ளார்.
தல வரலாறு
இச்சிவலிங்கத்தை சித்தர்கள் வழிபட, அதனின்றும் வாயு லிங்கம் தோன்றியது. இம்மூர்த்தத்தை வாலியும் வழிபட்டு, தான் வானரங்களுக்கு அரசனாகும் தன்மையையும், தன்னை எதிர்ப்போரின் பலத்தில், தனக்குப் பாதியைப் பெறும் வரத்தினையும் பெற்றுச் சிறப்புற்றான் என்பது தல வரலாறு.
தல விளக்கம்
வாலீசம் வாலி பூசித்துப் போரில் எதிர்த்தவர் வலியில் செம்பாதி தன்னையடையப் பெற்றதலம். கச்சி மயானத்திற்குக் கிழக்கதாய் மேற்கு நோக்கியதாய்ச் சித்தர்கள் வழிபடத்தோன்றிய வாயுலிங்கமே அவ்வாலீசமாகும். வாலி இருக்கைக்குக் கொண்டு செல்லப் பெயராது வால் அற்று விழ அதன் வடுப்பெற்று இக்காஞ்சியை விட்டென்றும் நீங்கோரானப் பெருமான் அருளும் சிறப்பினது. (திருவே. 103-120)
தேசிய கல்விக் கொள்கை 2019 (வரைவு)
புதிய தேசிய கல்விக் கொள்கை 2019 (வரைவு) (New National Education Policy 2019 - Draft) என்பது இந்திய அரசு 2019 ஆம் ஆண்டில் முன்மொழிந்துள்ள புதிய தேசிய கல்விக்கான கொள்கையின் வரைவு ஆகும். இந்த வரைவு அறிக்கையானது புதிய தேசிய கல்விக் கொள்கைக்கான குழுவின் தலைவர் முனைவர் கே, கஸ்தூரி ரங்கனால் மத்திய மனிதவள மேம்பாட்டுத் துறை அமைச்சர் ரமேசு போக்கிரியால் நிசாங்க் மற்றும் இணை அமைச்சர் சாம்ராவ் தோத்ரே ஆகியோரிடம் உயர் கல்வித் துறை செயலர் ஆர். சுப்ரமணியம் மற்றும் பள்ளிக் கல்வி மற்றும் எழுத்தறிவிற்கான துறையின் செயலர் ரினா ராய் ஆகியோர் முன்னிலையில் 2019 மே 31 ஆம் நாள் சமர்ப்பிக்கப்பட்டது.
புதிய கல்விக் கொள்கை வரைவு முன் வைத்துள்ள ஐந்து தூண்கள்
2019 புதிய தேசிய கல்விக் கொள்கை வரைவு முன் வைத்துள்ள ஐந்து தூண்களாவன, 1) அணுக்கம் 2) ஒப்புரவு 3) தரம்  4) தாங்குமை 5) பொறுப்புடைமை ஆகியவையாகும். இவை வழிகாட்டும் அடிப்படை இலக்குகள் எனவும் குறிப்பிடப்படுகின்றன.
புதிய தேசிய கல்விக் கொள்கை வரைவின் பகுதிகள்
இந்த வரைவுக் கொள்கையானது பின்வரும் 4 முக்கியப் பகுதிகளைக் கொண்டுள்ளது. அவை, ஒவ்வொரு முக்கியப் பகுதியும் பின்வருமாறு துணைத்தலைப்புகளையும் அவற்றின் கீழான உள்ளடக்கத்தையும் கொண்டுள்ளது.
பள்ளிக்கல்வி
பள்ளிக்கல்வி என்ற பகுதியில் பின்வரும் தலைப்புகளின் கீழ் உள்ளடக்கத்தைக் கொண்டுள்ளது.
உயர்கல்வி
உயர்கல்வி என்ற தலைப்பின் கீழ் பின்வரும் பத்து துணைத்தலைப்புகளில் உள்ளடக்கத்தைக் கொண்டுள்ளது.
முக்கிய கவனப் பகுதிகள்
முக்கிய கவனப் பகுதிகள் என்ற தலைப்பின் கீழ் பின்வரும் துணைத்தலைப்புகளின் கீழ் உள்ளடக்கத்தினைக் கொண்டுள்ளது.
உருமாறும் கல்வி
உருமாறும் கல்வி என்ற பகுதியில் இந்தியக் கல்வி அமைப்பிற்குத் தலைமை தாங்கும், அதிகாரமிக்க தேசிய கல்வி ஆணையம் என்ற புதிய அமைப்பு உருவாக்கப்பட இருப்பதையும், கல்விக்கான நிதியளிப்பு எப்படியிருக்கும் என்பது தொடர்பான தகவல்களும் உள்ளன.
மேற்கோள்கள்
பகுப்பு:இந்தியாவில் கல்வி
S-சொற்றொடர்களின் பட்டியல்
S-சொற்றொடர்கள் (ஆங்கிலம்:S-phrases) என்பவை ஐரோப்பிய ஒன்றியத்தின் வழிகாட்டு 67/548/EEC பின்னிணைப்பு IV இல் வரையறுக்கப்பட்டுள்ளது:  ஆபத்தான பொருட்கள் மற்றும் தயாரிப்பு தொடர்பான பாதுகாப்பு அறிவுரை (Safety advice concerning dangerous substances and preparations). இந்தப் பட்டியல் வழிகாட்டு 2001/59/EC இல் முதலில் வெளியிடப்பட்டது. பின்னர் புதுப்பிக்கப்பட்டு வழிகாட்டு 2006/102/EC இல் மீண்டும் வெளியிடப்பட்டது.
இந்தப் பாதுகாப்பு சொற்றொடர்கள் ஐரோப்பாவில் மட்டுமல்லாது உலகமெங்கும் பயன்படுத்தப்படுகிறது.
வெளியிணைப்புகள்
பகுப்பு:பன்னாட்டு சீர்தரங்கள்
உலக சதுரங்க வாகை 2021
உலக சதுரங்க வாகை 2021 (World Chess Championship 2021) என்பது உலக சதுரங்க வாகையாளரைத் தேர்ந்தெடுப்பதற்காக நடப்பு வாகையாளர் மாக்னசு கார்ல்சன், இயான் நிப்போம்னிசி ஆகியோருக்கிடையே நடைபெற்ற சதுரங்கச் சுற்றுப் போட்டி ஆகும். பன்னாட்டு சதுரங்கக் கூட்டமைப்பின் ஆதரவில் துபாய் நகரில் எக்சுப்போ 2020 இன் போது நடத்தப்பட்டது. 2020 இல் நடத்தப்படத் தீர்மானிக்கப்பட்டிருந்தாலும், கோவிட்-19 பெருந்தொற்று காரணமாக 2021 இல் நடத்தப்பட்டது.
முடிவுகள்
குறிப்பு: 11 போட்டிகளில் 7½ புள்ளிகளை கார்ல்சன் பெற்றதால், முழுமையான 14 ஆட்டங்கள் விளையாடப்படாமல் சுற்று முடிவடைந்தது.
வெளி இணைப்புகள்
2021 பகுப்பு:2021 இல் விளையாட்டுகள் பகுப்பு:ஐக்கிய அரபு அமீரகத்தில் விளையாட்டு
மனோகர் சிங்
மனோகர் சிங் (Manohar Singh) (12 ஏப்ரல் 1938 - 14 நவம்பர் 2002) பாலிவுட் திரைப்படங்களில் புகழ்பெற்ற நாடக நடிகரும், இயக்குனரும், குணசித்திர நடிகரும் ஆவார். பார்ட்டி (1984) மற்றும் டாடி (1989) போன்ற படங்களில் நடித்ததற்காக இவர் மிகவும் பிரபலமானவர். நாடகத்திலிருந்து தனது நடிப்பு வாழ்க்கையைத் தொடங்கிய இவர், நாடக இயக்குநராகவும், பின்னர் திரையுலகுக்கு மாறுவதற்கு முன்பு 1976 முதல் 1988 வரை தேசிய நாடகப் பள்ளியின் தலைவராகவும் இருந்தார். ஒரு நாடக நடிகராக இப்ராஹிம் அல்காசி இயக்கிய துக்ளக் என்ற நாடகத்தில் இவரது சிறந்த நடிப்பு இருந்தன. மேலும், நிசார், அமல் அல்லானா எழுதிய ஹிம்மத் மாய் மற்றும் பேகம் பார்வ் போன்ற நாடகங்களிலும் நடித்திருந்தார்.
ஆண்டுதோறும் ஸ்ரீராம் பாரதிய கலா மைய தயாரிப்பான "ராம்" என்ற நாடகத்தில் குரல் கொடுக்கிறார். இவரது குரலில் வர்ணனையை பார்வையாளர்கள் கேட்க முடியும். இது கதைக்கு கட்டமைப்பையும் தொடர்ச்சியையும் வழங்குகிறது.
சுயசரிதை
இமாச்சலப் பிரதேசத்தில் சிம்லாக்கு அருகிலுள்ள குவாரா என்ற மிகச் சிறிய கிராமத்தில் 1938இல் பிறந்த மனோகர் சிங் தனது முதல் பணியை மாநில அரசு நடத்தும் நாடகப் பிரிவில் பெற்றார். அவர் 1971 இல் தேசிய நாடகப் பள்ளியில் பட்டம் பெற்றார். விரைவில் நிறுவனத்தின் நாடகங்களை இயக்கத் தொடங்கினார். 1971இல் கட் கி ஆவாஸ் என்ற நாடகத்தை இயக்கினார். நிறுவனத்தின் இரண்டாவது தலைவரானார். மேலும் 1988 வரை அப்பதவியில் இருந்தார். இவருக்கு 1982இல் சங்கீத நாடக அகாதமி விருது வழங்கப்பட்டது. நீனா குப்தாவின் டார்ட் மற்றும் பால் சின் உட்பட பல வெற்றிகரமான தொலைக்காட்சித் தொடர்களில் தோன்றினார்.
விருது
இவருக்கு 1982ஆம் ஆண்டு நடிப்புக்காக (இந்தி நாடகம்) சங்கீத நாடக அகாதமி விருது வழங்கப்பட்டது. 2003ஆம் ஆண்டில், இவரது பணிகள் குறித்த புகைப்படக் கண்காட்சியினை தில்லியின் கலைக் கூடம் ஏற்பாடு செய்தது. இந்தக் கண்காட்சி இவரது முதல் நாடகமான தி காகசியன் சாக் சர்க்கிள் (1968) தொடங்கி, துக்ளக், கிங் லியர், ''ஹிம்மத் மாய், தி திரிபென்னி ஓபரா போன்ற தேசிய நாடகப் பள்ளியின் நாடகங்களில் இவரது பயணத்தை விவரித்தது.
இறப்பு
இவர் நுரையீரல் புற்றுநோயால் பாதிக்கப்பட்டு 2002 நவம்பர் 14 அன்று புதுதில்லியில் இறந்தார்.
மரபு
2003 ஆம் ஆண்டில், தேசிய நாடகப் பள்ளி இவரது நினைவாக மனோகர் சிங் ஸ்மிருதி புரஸ்கார் என்ற தலைப்பில் ஒரு விருதை பள்ளியின் இளம் பட்டதாரிக்கு (50 வயது வரை) வழங்கியது.
வெளி இணைப்புகள்
பகுப்பு:இந்தி தொலைக்காட்சி நடிகர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:இந்தித் திரைப்பட நடிகர்கள் பகுப்பு:2002 இறப்புகள் பகுப்பு:1938 பிறப்புகள்
தென் அமெரிக்க நாடுகளின் பட்டியல்
right|350px இப்பட்டியல் தென் அமெரிக்காவிலுள்ள இறைமையுள்ள நாடுகளையும் சார்பு மண்டலங்களையும் கொண்டுள்ளது.
இறைமையுள்ள நாடுகள்
தென் அமெரிக்க இறைமையுள்ள நாடுகள்:
உசாத்துணை
பகுப்பு:தென் அமெரிக்க நாடுகள் பகுப்பு:நாடுகள் தொடர்பான பட்டியல்கள்
பேஜவாடா கோபால் ரெட்டி
பேஜவாடா கோபால் ரெட்டி (5 ஆகஸ்டு 1907 – 9 மார்ச் 1997) ஒரு இந்திய அரசியல்வாதி ஆவார். இவர் இந்தியாவின் ஆந்திர பிரதேசம் மாநிலத்தின் முதலமைச்சராக (28 மார்ச் 1955 - 1 நவம்பர் 1956) பணியாற்றினார். இந்தியாவின் உத்திர பிரதேசம் மாநிலத்தின் ஆளுநராகவும் (1 மே 1967 – 1 ஜூலை 1972) இருந்துள்ளார். இவர் ஆந்திர தாகூர் என அனைவராலும் அழைக்கப்பட்டார். கோபால் ரெட்டி மற்றும் அவருடைய மனைவி இருவரும் ரவீந்திரநாத் தாகூர் அவர்களால் நிறுவப்பட்ட சாந்திநிகேதனில் பயின்றனர். அந்த காலகட்டத்தில் பேஜவாடா கோபால் ரெட்டி தாகூர் அவர்களின் பணிகளை விரும்பி ஏற்றுக்கொண்டும் அவருடைய பல நூல்களை தெலுங்கில் மொழி பெயர்ப்பு செய்தார்.
மேற்கோள்கள்
பகுப்பு:1907 பிறப்புகள் பகுப்பு:1997 இறப்புகள் பகுப்பு:இந்திய அரசியல்வாதிகள் பகுப்பு:ஆந்திரப் பிரதேச முதலமைச்சர்கள் பகுப்பு:நெல்லூர் மாவட்ட நபர்கள்
தாத்ரி
தாதா அல்லது தாத்ரி (Dhata or Dhatri), இந்து சமயத்தில் பன்னிரு ஆதித்தியர்களின் ஒருவரான சூரிய தேவனைக் குறிக்கும். உடல்நலம் மற்றும் மாந்திரீகத்தின் அதிபதி தாத்ரி தேவதை ஆவார். தாந்தீரிக இயந்திரங்கள் வரைவதன் மூலமும், வேத துதிகள் பாடுவதன் மூலமும் தாத்ரி தேவன் அழைக்கப்படுகிறார். அஸ்வமேத யாகம் போன்ற பெரிய வேள்விகளின் போது தாத்ரி தேவதை அடிக்கடி அழைக்கப்படுவர்.
மகாபாரதம் மற்றும் இராமாயணம் போன்ற காவியங்களில் தாதா தேவதையை ஆதித்தர்களில் ஒருவராகக் குறிப்பிடப்பட்டுள்ளது. அருச்சுனன் மற்றும் கிருட்டிணன் சேர்ந்து காணடவ வனத்தை அழித்த விவரங்களை தாத்ரி தேவதை விளக்குகிறார். காசியபர்-அதிதி தம்பதியரின் ஏழாவது மகனாக தாத்ரி என பாகவத புராணம் கூறுகிறது. தாத்ரிக்கு நான்கு மனைவிகளும், நான்கு குழந்தைகளும் உள்ளனர். அக்னி புராணம் தாத்ரி தேவதையை கடக ராசிக்கும், மஞ்சள் நிறத்திற்கும் தொடர்பானவர் எனக்கூறுகிறது.
மேற்கோள்கள்
பகுப்பு:இந்துக் கடவுள்கள்
என்றி டை
சுழே கோர் ஓயி  என்றி டைSze-Hoi Henry Tye ( வ்பிறப்பு:1947) ஒரு சீன - அமெரிக்க அண்டவியலாளரும் கோட்பாட்டு இயற்பியலாளரும் ஆவார். இவர் சார்புக் கிளை இயக்கம் அண்ட உப்புதலை ஏற்படுத்தக்கூடும் என்ற்ரர். மீச் சரக் கோட்பாடு, அடிப்படைத் துகள் இயற்பியல் குறித்து அவரது பணி குறித்தும் பல விவரங்களை முன்மொழிந்தது. அவர் தனது தொடக்க,  இடைநிலைப் பள்ளிக் கல்வியை  ஆங்காங்கில் பெற்றார். இவர் இலா சாலே கல்லூரியில் பட்டம் பெற்றார். கலிபோர்னியா தொழில்நுட்ப நிறுவனத்தில் இருந்து  இளம் அறிவியல் பட்டமும், மாசசூசெட்சு  தொழில்நுட்ப நிறுவனத்தில் பிரான்சிசு லோவின் கீழ் இயற்பியலில் முனைவர் பட்டமும் பெற்றார். அவர் கார்னெல் பல்கலைக்கழகத்தில் இயற்பியலில் ஒரேசொ ஒயிட் தகைமைப் பேராசிரியராகவும், அமெரிக்க இயற்பியல் கழகத்தின் உறுப்பினராகவும் உள்ளார். 2011 ஆம் ஆண்டில் ஆங்காங் அறிவியல் தொழில்நுட்பப் பல்கலைக்கழகத்தில் சேர்ந்த  இவர்,  2011முதல் 2016 வரை  இக்குசுத்து ஜாக்கி  கழக  உயர் ஆய்வு நிறுவனத்தின் இயக்குநராக இருந்தார்.
கியா துவாலி உடன் இணைந்து 1998 ஆம் ஆண்டில் கிளை  உப்புதல் பற்றிய  எண்ணக்கருவை  இவர் பரிந்துரைத்தார். இதில், முற்றொருமித்த  கிளைகளுக்கு இடையில்  மீச் சமச்சீர்மை  தரும்  மென் விசைகளால் உப்புதல் எழுகிறது. இது கிளைகலையும் எதிர்க்கிளைகளையும் அடிப்படையாகக் கொண்ட இயக்கமாகும். இந்த முன்மொழிவின் சற்றே மாறுபட்ட எண்ண்க்கருவே பின்னர் சமித் கச்ரு, இன்னும்பிற ஒத்துழைப்பாளர்களால் பருநிலைச் சரக் கோட்பாட்டு அடிப்படையில் முன்வைக்கப்பட்டது. கார்னலில் உள்ள தனது ஆராய்ச்சிக் குழுவுடன் இணைந்து இவர் கிளை உப்புதல்  குறித்த பல விவரங்களை  உருவாக்கினார். அண்டச் சரங்களில் உள்ள ஆர்வத்தின் மறுமலர்ச்சிக்கு அவர் பொறுப்பேற்றார். கிளை நுண்ணுயிர் அழிவு காரணமாக கிளை உப்புதலின் முடிவில் அண்ட மீச் சரங்கள் ஆக்கப்படுகின்றன. கிளை உப்புதலின் விவரங்களைத் தவிர, சர  நிலக்கிடப்பு,  குவைய அண்டவியல் தொடர்பான சிக்கல்களில் அவர் தனது ஒத்துழைப்பாளர்களுடன் இணைந்து பணியாற்றி வருகிறார்.
அவரது தொழில் வாழ்க்கையின் தொடக்கத்தில் டை கவாய், இலெவெல்லனுடன் பெர்மியானியச் சரப் படிமங்களை உருவாக்குதல், பகுதி மீச்சரம், பாரிய ஒன்றிய சரப் படிமங்கள், பிரேன் அண்டம்  போன்ற பல முதன்மை  எண்ணக்கருக்களில் ஈடுபட்டார்.
தனிப்பட்ட வாழ்க்கை
என்றி டை பிக் குவூன் யூங்கை மணந்தார். அவரது மகள் கே டை ஆவார்.
வெளி இணைப்புகள்
பகுப்பு:வாழும் நபர்கள் பகுப்பு:அண்டவியலாளர்கள் பகுப்பு:அமெரிக்க வானியலாளர்கள் பகுப்பு:1948 பிறப்புகள் பகுப்பு:சீன மொழி வார்த்தைகளைக் கொண்ட கட்டுரைகள் பகுப்பு:அமெரிக்க இயற்பியலாளர்கள் பகுப்பு:அமெரிக்க அண்டவியலாளர்கள்
ஹர்பால் திவானா
ஹர்பால் சிங் திவானா (Harpal Singh Tiwana) (8 ஆகத்து 1935 - 19 மே 2002) இவர் ஒரு இந்திய நாடக ஆசிரியரும், திரைப்பட மற்றும் நாடக இயக்குனரும் ஆவார். இவர் பஞ்சாபி மொழி நாடகங்களுக்கும் திரைப்படங்களுக்கும் பெயர் பெற்றவர்.
தொழில்
லாங் டா லிஷ்கரா மற்றும் திவா பேல் சாரி ராத் ஆகிய திரைப்பட தயாரிப்பில் இவர் மேற்கொண்ட இரண்டு முயற்சிகள் பஞ்சாபித் திரைப்படத்துறையின் அடையாளங்களாக அமைந்தன. இவர் இரண்டு தொலைக்காட்சி தயாரிப்புகளையும் இயக்கியுள்ளார் - சஞ்சி தீவர், மகாராஜா ரஞ்சித் சிங் குறித்த முடிக்கப்படாத திட்டம் ஆகியவை.
இவரது பிரபலமான நாடகங்களில் சிர்ஹிந்த் தி தீவார் என்பதும் அடங்கும். உள்ளூர் கலைஞர்களை ஊக்குவிப்பதற்காக இவர் தனது மனைவியுடன் பாட்டியாலாவில் பஞ்சாப் கலா மஞ்ச் என்பதை நிறுவினார். இவரும் இவரது மனைவி நீனா ஆகிய இருவரும் தேசிய நாடகப் பள்ளியில் பட்டம் பெற்றவர்கள். இவரது மனைவி, இவரது மகன் மன்பால் திவானா ஆகியோரும் பஞ்சாபில் நாடகங்களை விளம்பரப்படுத்துவதில் முக்கிய பங்கு வகிக்கின்றனர். இவருக்கு லூனா திவானா என்ற மகளும் உள்ளார்.
இறப்பு
மே 19, 2002 அன்று இமாச்சல பிரதேசத்தின் பாலம்பூர் அருகே சாலை விபத்தில் இறந்தார். பாட்டியாலாவில் உள்ள பதுங்கர் தகன மைதானத்தில் தகனம் செய்யப்பட்டார். இவரது மரணத்திற்குப் பிறகு அவரது நினைவாக ஹர்பால் திவானா அறக்கட்டளை அமைக்கப்பட்டது.
வெளி இணைப்புகள்
பகுப்பு:2002 இறப்புகள் பகுப்பு:1935 பிறப்புகள் பகுப்பு:பஞ்சாபி எழுத்தாளர்கள்
பொரிவரை பாறை ஓவியம்
ஓவிய உருப்படிகள்
பாதுகாப்பற்று சிதையும் நிலையிலுள்ள இந்தப் பாறை ஓவியங்களில், மனித உருவங்கள் நடனமாடும் வகையிலும், போர்க் கருவிகளுடன் சண்டையிடும் காட்சிகளும், யானை மீது போர்க் கருவிகளுடன் அமர்ந்திருக்கும் காட்சிகளும் வரையப்பட்டுள்ளன. மேலும், காட்டெருமைகள் நகர்வது போலவும், மனிதத்தலை குதிரை உடல் கொண்ட கடவுள் உருவம் நிற்பது போன்ற ஓவியங்களும் பொறிக்கப்பட்ட இப்பொரிவரை பெரும்பாறையில், குதிரை, குரங்கு, மாடு, காட்டுப் பன்றி, எருது (ஆண் மாடு), மான், ராட்சத பல்லி, மீன் போன்ற உருவங்களும் காணப்படுகின்றன.
பழமை
பழமையும், பாரம்பரியமும் நிறைந்துள்ள இந்த ஓவியங்கள், சுமார் 4500 ஆண்டுகளுக்கு முன்பு இடை கற்காலத்தில் மனிதன் கால்நடைகளுடன் வாழ்ந்ததற்கான ஆதாரங்கள், பாறைகளில் ஓவியங்களாக சித்தரிக்கப்பட்டுள்ளன. மேலும், பழங்கால மனிதர்களின் வாழ்க்கை முறை, கலாச்சாரம், பாரம்பரியம் குறித்த சான்றாதாரங்களாக விளங்கும் இதுவே, தென்னிந்தியாவின் மிகப்பெரியப் பாறை ஓவியமாக குறிப்பிடப்பட்டுள்ளது.
அமைவிடம்
இந்திய தென்கடை மாநிலமான தமிழ்நாட்டிலுள்ள நீலகிரி மாவட்டத்தின் இதயப்பகுதியான கோத்தகிரியிலிருந்து 40 கிலோமீட்டர் தொலைவில் இருக்கும் பொரிவரை என்னுமிடத்தில் அமைந்துள்ளது.
சான்றாதாரங்கள்
பகுப்பு:ஓவியம் பகுப்பு:தொல்பொருட்கள் பகுப்பு:நீலகிரி மாவட்டம் பகுப்பு:தமிழ்நாட்டுப் பாறை ஓவியங்கள்
புவேர்ட்டோவின் முத்து
புவேர்ட்டோவின் முத்து (Pearl of Puerto) என்பது (Perlas ng Puerto) உலகிலுள்ள இயற்கையான ஒரு பெரிய முத்து என்று கருதப்படுகிறது. இது பிலிப்பீனிய மீனவர் ஒருவரால் பிலிப்பீன்சு கடலில் கண்டுபிடிக்கப்பட்டது. இது 2.2 அடி (67 செ.மீ) நீளமும், 1 அடி (30 ) அகலமும் கொண்டுள்ளதுடன் 34 கிலோகிராம் (75 பவு) எடையும் கொண்டது.
வெளி இணைப்புகள்
பகுப்பு:மெல்லுடலிப் பொருட்கள் பகுப்பு:தனிப்பட்ட முத்துக்கள்
பண்ணி வாகை
பண்ணி வாகை அல்லது தூங்குமூஞ்சி மரம் என அழைக்கப்படுவது தெற்காசியாவைப் பூர்வீகமாக கொண்ட மரமாகும். பண்ணி வாகை மரம் மற்ற மரங்களைப் போல் இல்லாமல் இரவிலும் ஆக்ஸிஜனை வெளியிடும். இந்தோனேசியாவில் மேற்கொண்ட ஆய்வில் 15மீ வளர்ந்த மரம் ஆண்டொன்றுக்கு 28.5டன் கார்பன்டை ஆக்ஸைடை உட்கொள்வதாகக் கூறுகிறது. இது அதிகபட்சமாக 25மீ உயரமும், 40மீ சுற்றளவும் வளரக்கூடியது.
ஆதாரங்கள்
பகுப்பு:மரங்கள்
இந்திய வெள்ளை அரிவாள் மூக்கன்
இந்திய வெள்ளை அரிவாள் மூக்கன் அல்லது கருந்தலை அரிவாள் மூக்கன் (Black-headed Ibis) இப்பறவை அரிவாள் மூக்கன் என்ற இனத்தைச் சார்ந்த ஒரு பறவையாகும். இதன் குடும்பப்பெயர் திரிச்கொனிதிடெ (Threskiornithidae) என்பதாகும். இந்தியாவில் தமிழ் நாட்டுப்பகுதியைச் சார்ந்த பறவையான இது இந்திய துணைக் கண்டப்பகுதி, தென் மேற்கு ஆசியப் பகுதி, வடக்கு இந்தியா, வங்காளதேசம், நேபாளம், இலங்கை, மேலும் ஜப்பான் போன்ற கீழ்திசை நாடுகளில் பரவியுள்ளது. பெரிய மரக்கிளைகளின் மேல் கூடுகட்டி 2 முதல் 4 முட்டைகள் வரை இடுகிறது. நீர் நிலைகளுக்கு அருகில் அமைந்துள்ள புல்வெளிகளில் காணப்படும் பூச்சிகள், சிறிய தவளைகளைப் பிடித்து உட்கொள்கிறது. மென்மையான தனது பாதங்களைக் கொண்டு குறைவான நீர் நிலைகளின் தனது வளைந்த அலகால் உணவுகளைப் பிடிக்கிறது. தனது உணவைத் தேடும்போது சன்னமாக ஒலி எழுப்புகிறது.இவற்றில் ஆண் பறவை 75 செமீ உயரம் வரை வளருகிறது. உடல் முழுவதிலும் வெள்ளை நிறத்தில் இருந்தாலும் இதன் அலகு மட்டும் அருமையான நிறம் கொண்டு காணப்படுகிறது.
மேலும் படிக்க
பகுப்பு:தமிழ்நாட்டுப் பறவைகள் பகுப்பு:அரிவாள் மூக்கன் பகுப்பு:இந்தியப் பறவைகள் பகுப்பு:இலங்கைப் பறவைகள் பகுப்பு:தமிழ்நாட்டில் காணப்படும் பறவைகள்
தானுந்து ஏற்றுமதி அடிப்படையில் நாடுகளின் பட்டியல்
இப்பட்டியல் தானுந்து ஏற்றுமதி அடிப்படையில் நாடுகளின் பட்டியல் பற்றிக் குறிக்கிறது. இது மில்லியன் அமெரிக்க டாலர்களில் உள்ள 2012இற்கான தரவு ஆகும். கீழே முதல் இருபது நாடுகள் பட்டியலிடப்பட்டுள்ளன.
மேற்கோள்கள்
பகுப்பு:நாடுகள் தொடர்பான பட்டியல்கள்
உலகாயதம்
சார்வகம் என அழைக்கப்படும் உலகாயதம் இந்தியாவில் தோன்றிய ஒரு மெய்யியல் கோட்பாடு. உலகை நோக்கி பொருள்முதல்வாத அனுபவாத அணுகுமுறையை இது முன்னிறுத்துகிறது. கடவுள், மாயை, பிறவிச்சுழற்சி, ஆன்மா போன்ற சமய நம்பிக்கைகளையும் மீவியற்கை விளக்கங்களையும் இது மறுக்கிறது. உலகாயதம் இவ்வுலக வாழ்வில் நம்பிக்கையும், "உலக உடன்பாட்டு சிந்தனையும்" கொண்டது. இந்தச் சிந்தனை வாழ்வில் வீடு காண்பதை விட இன்பத்தை முதன்மைப்படுத்துகிறது.
இந்தியத் தத்துவ இயலில், சார்வகம், நாத்திக வாதமாகவே வகைப்படுத்தப்படுகிறது. இதே போன்றதொரு வகைப்படுத்துதலே புத்த மற்றும் சமண மதங்களுக்கும் அளிக்கப்பட்டுள்ளது. இது பருப்பொருள் சார்ந்த மற்றும் இறை மறுப்பு வாதப் பண்புகள் குறித்தே அறியப்படுவதாக உள்ளது. இந்து மதத் தத்துவ இயலின் மரபு வழி வந்துள்ள ஆறு கருத்தாக்கங்களில் ஒன்றாக இது கருதப்படவில்லை எனினும், இந்து மதத்தின் உள்ளீடாக பருப்பொருள் சார்ந்த கருத்தியக்கம் என்ற அளவில் இது குறிப்பிடத்தக்கதாகும்.[14][15]
பெயரும் தோற்றுவாய்களும்
இப்பெயர் முதன் முதலாக கௌடில்யரின் அர்த்த சாத்திரம் என்னும் நூலில் காணப்படுகிறது. இந்நூலில் அவர், யோகம், சாங்கியம் மற்றும் உலகாயதம் என்னும் மூன்று தர்க்கவியல்களைப் பற்றிக் குறிப்பிடுகிறார். உலகாயதம் என்பது இங்கு தர்க்க ரீதியான கருத்துப் பரிமாற்றங்களைக் குறிப்பிடுகிறதே அன்றி, பருப்பொருள்சார் வாதத்தினை அல்ல. இதைப் போன்றே, ஐந்தாம் நூற்றாண்டைச் சார்ந்த சத்தாநிதி மற்றும் புத்தகோஸ் ஆகியவையும், விதாந்திகளுடன் உலகாயதக் கருத்தாக்கத்தை இணைப்பவையாக உள்ளன. ஆறாம் நூற்றாண்டிலிருந்துதான், இச்சொல்லானது [18] என்பதைக் குறிப்பதாக அமையலானது. [19] என்னும் இச்சொல், முதலில் புரந்தரர் என்னும் தத்துவ இயலாளரால் ஏழாம் நூற்றாண்டில் கையாளப்பட்டது. அவர் தம்மை ஒத்த பருப்பொருள்வாதிகளை[20] "சார்வாகர்கள்" எனக் குறிப்பிடுகிறார். ஆயினும், சங்கரர் [22] என்றல்லாது [21] என்பதாகவே இதனைக் குறிப்பிடுகிறார்.[23] சொல் இலக்கணத்தின் வழி, [24] எனும் இச்சொல்லுக்குப் பொருள், 'பேச்சில் திறனுற்றவன் வாதத்தில் ஆர்வமுற்றவன்' என்பதாகும்.
எதிக்ஸ் ஆஃப் இந்தியா (The Ethics of India) என்னும் தமது நூலில் ஈ.டபிள்யூ.ஹாப்கின்ஸ் (E. W. Hopkins), சார்வாகத் தத்துவம் புத்த தத்துவத்துடன் சமகால விளைவு என்பதாகக் குறிப்பிடுகிறார். பொ.ஊ.மு. 500ஆம் ஆண்டு வாக்கில், இது, "நம்பிக்கையின்மை" எனப் பொருள்தருவதாகக் கொள்ளப்பட்டு ஒரு முறையான தத்துவ இயலுக்கான அங்கீகாரம் விடுக்கப்பட்டது. இதை மேலும் தாழ்மையுறச் செய்ய, மஹாபாரதத்தில் தீயவன் ஒருவனுக்கு சார்வாகன் எனப் பெயரிடப்பட்டது. நம்பிக்கையின்மை என்பதன் நேர்மறையான முதல் வாதம் ராமாயணக் காவியத்தில் காணக் கிடைக்கிறது.
காண்பதையே கருத்தென்று கொள். உணர்வால் அறிய இயலாதவற்றை உன் பின்னால் விட்டு விட்டுச் செல். (2.108)
இவ்வாறாக, சார்வகம் என்பதானது இறுதியாக மௌரியர்கள் காலத்து நம்பிக்கையின்மை என்னும் தத்துவ வாதப் பிரிவாக மாறுபடலானது. ஆயினும், ஆறாம் நூற்றாண்டிற்கு முன்னரே எப்போதிருந்து இது முறைப்படுத்திய ஒரு தத்துவப் பிரிவாக இருந்து வந்துள்ளது என்பதை அறிய இயலவில்லை. பிரஹஸ்பத்ய சூத்திரங்கள் மௌரியர் காலத்தவையாகவே இருக்கக் கூடும். பதஞ்சலியின் மஹாபஸ்யத்தில் இவை பற்றிய ஒரு குறிப்பினைக் கொண்டு, இவற்றை பொ.ஊ.மு. 150ஆம் ஆண்டுகளைச் சேர்ந்த கால கட்டத்தவையாகக் கொள்ளலாம்.[25]
நம்பிக்கைகள்
தத்துவ இயலின் சார்வாகப் பிரிவானது, இறை மறுப்பு, பருப்பொருள் சார்பு மற்றும் இயற்கை இயைமை ஆகிய நம்பிக்கைகளைக் கொண்டது.
மரித்தபின் மறு வாழ்வில்லை மரணம் அடைந்த பின்னர் மறு வாழ்வு உண்டென்று சார்வகம் நம்புவதில்லை. ''இத்தனிமங்களிலிருந்து கிளர்ந்தெழுந்ததான பருப்பொருள் அறிவு அழிகிறது. அது அழிந்த பின்னர்- அறிவென்று ஏதும் நிலைப்பதில்லை.'' [30]
இயற்கை இயைமை
இயற்கை இயைமை என்பதையே சார்வகம் நம்பியது. அதாவது அனைத்துப் பொருட்களும் (ஏதும் கடவுள் அல்லது பரம்பொருள் ஆகியவற்றிலிருந்து அல்லாது) இயற்கையிலிருந்தே உருவாகின்றன.
''நெருப்பு கொதிப்பாகவும், நீர் குளிராகவும் காலைக் காற்று புத்துணர்வாகவும் உள்ளது. யாரிடமிருந்து இந்த வகைகள் வெளியாயின? இவை அவற்றின் இயல்புகளே அன்றி வேறேதுமில்லை''.[31]
உணர்வமிழ்மை
மதம் என்பது மனிதனின் கண்டுபிடிப்பே எனவும், இறைமை என்று ஏதும் இல்லை எனவும் சார்வகம் கருதியது. மூன்று வேதங்களின் ஆசிரியர்களும் கோமாளிகள், திருடர்கள், பைசாசங்கள் பண்டிதர்களின், ஜர்பாரிகளின், ருபாரிகளின் சூத்திரங்களாக அறிபவை அனைத்தும் அசுவமேத யாகத்தில் அரசியின் கடமைகளாக ஆபாசங்கள் அனைத்தும் இக்கோமாளிகளின் கண்டுபிடிப்பே. இதைப் போன்றவையே பூசாரிகளுக்கு வழங்கும் பரிசுகளும் மற்றும் இரவில் நடமாடும் இரத்தக் காட்டேரிகளுக்கு நரபலி அளிப்பதும்.
மாதவாச்சாரியரும் சார்வாகரும்
மாதவாச்சாரியர் தென்னிந்தியாவில் 13ஆம் மற்றும் 14ஆம் நூற்றாண்டுகளில் நிலவி வந்த வேதக் கருத்தாக்கங்களின் மரபு வழி வந்த தத்துவ இயலாளர். இவர், தனது சர்வ-தரிசன-சங்கிரஹம் என்னும் நூலில் ஒரு அத்தியாத்தில் சார்வாகத்தை மறுதளிக்கும் விதமாக அதைப் பற்றி உரைக்கிறார். இந்து மதத்தை உருவாக்கியவர்களாகக் கருதப்படும் சிவன் மற்றும் திருமால் ஆகிய கடவுளரைத் தொழுத பிறகு, முதல் அத்தியாயத்தில் மாதவாச்சாரியார் இவ்வாறு வினவுகிறார்: நாத்திக வாதத்தின் முதன்மை கருத்தோற்றமாக விளங்குவதும், பிரகஸ்பதியின் அடியொற்றியதுமான சார்வாகர் முற்றிலுமாக மறுத்து விட்ட கருத்தாக்கமான, 'உலகெலாம் உணர்ந்தவன்' என்னும் பெருமையை எவ்வாறு இறைமைக்கு அளிக்கவியலும்? சார்வாகரின் முயற்சிகளை அழிப்பது கடினம். காரணம், தற்போது வாழ்வோரில் பெரும்பான்மையானோர் இவ்வாறே வாழ்ந்து வருகின்றனர்.
''வாழ்க்கை உனதாக இருக்கையில், வாழ்ந்து பார்த்து விடு சாவின் வேட்டைக் கண்களிலிருந்து யாரும் தப்ப இயலாது. நமது இந்த வடிவினை அது எரித்து விட்ட பின்னர் மீண்டும் எங்ஙனம் அது திரும்ப இயலும்?''
பூத நெறி
பூத நெறி அல்லது பூத வாதம் (பூதம் + வாதம்) என்பது தமிழரின் தத்துவ மரபு ஆகும். இந்தியத் தத்துவ வரலாற்று மரபு பொருள் முதல் வாதம், கருத்து முதல் வாதம் என்னும் இருவகை நிலைப்பாட்டினைக் கொண்டுள்ளது. இதில் பொருள்முதல் வாதத்தினை மையமாகக் கொண்டது பூத நெறி. தத்துவ மரபின் ஊற்றுக்கண் பொருள் முதல் வாதம் எனலாம். பஞ்ச பூதம் தான் உலக, உயிர் உருவாக்கத்திற்கான அடிப்படை மூலம் என்று தமிழ்ச் செவ்வியல் இலக்கியப் பாடல்களின்வழி அறிந்து கொள்ளலாம்.
இந்தியத்தத்துவ ஞானம், இந்தியத் தத்துவக் களஞ்சியம் ஆகிய நூல்களில் பேசப்படும் அவைதீக மரபில் உள்ள உலகாயதம் என்னும் தத்துவ நிலைப்பாடு தமிழில் பூதவாதம் என வழங்கப்பட்டு வந்துள்ளது. மணிமேகலை நூலில் 27 வது காதையான சமயக் கணக்கர் தம் திறம் கேட்ட காதையில் பூதவாதியின் தத்துவ விளக்கத்தினைக் காணலாம்.
பூத நெறி தமிழக அரசு உருவாக்கத்திலும் பங்களிப்பு செலுத்தியுள்ளது. இந்நெறி இரத்த உறவுக் கொலையைத் தடை செய்துள்ளது. அதன்மூலம் மூவேந்தரின் கிளைக்குடிகளின் ஆட்சி தமிழகத்தில் தோன்றியுள்ளது குறிப்பிடத்தக்கது.
மேற்கோள்கள்
பகுப்பு:இந்திய மெய்யியலில் இறைமறுப்பு பகுப்பு:இறைமறுப்பு பகுப்பு:இந்திய மெய்யியல் பகுப்பு:இந்திய சமயங்கள்
கர்ட் திரேயர்
கர்ட் திரேயர் (Kurt Dreyer) என்பவர் செருமனிய-தென்னாப்பிரிக்க சதுரங்க மாசுட்டர் ஆவார். இவர் 1909 ஆம் ஆண்டு சூலை 31 ஆம் நாள் செருமனியிலுள்ள பிலீபில்டில் பிறந்தார். நாட்டின் நாசி கொள்கைகள் காரணமாக திரேயர் செருமனியில் இருந்து தென்னாப்பிரிக்காவிற்கு குடிபெயர்ந்தார். 1937 ஆம் ஆண்டு தென்னாப்பிரிக்காவின் சதுரங்க சாம்பியனாகத் திகழ்ந்தார். 1947 ஆம் ஆண்டில் உல்ப்காங்க் எய்டன்பெல்டுடன் கூட்டாக சாம்பியன் அந்நாட்டின் சாம்பியன் பட்டத்தை வென்றார். டப்லினில் 1957 ஆம் ஆண்டில் நடைபெற்ற போட்டியில் இவர் 15 ஆவது இடத்தைப் பிடித்தார். அப்போட்டியை லுதெக் பச்மேன் வென்றார். இவா திரேயர் என்ற பெண்ணை திருமணம் செய்து கொண்ட இவருக்கு பிராங்க் மற்றும் கென்னத் திரேயர் என்ற இரண்டு குழந்தைகள் பிறந்தனர். 1958 ஆம் ஆண்டு மியூனிக், 1964 இல் டெல் அவீவ், 1966 அவானா 1970 இல் சிகென் நகரங்களில் நடைபெற்ற சதுரங்க ஒலிம்பியாடு போட்டிகளில்  தென்னாப்பிரிக்காவின் சார்பாக இவர் போட்டியிட்டார். 1981 ஆம் ஆண்டு செப்டம்பர் மாதம் 29 ஆம் நாள் தென்னாப்பிரிக்காவின் யோகன்னசுபர்க்கில் இவர் காலமானார்.
மேற்கோள்கள்
பகுப்பு:1909 பிறப்புகள் பகுப்பு:சதுரங்க வீரர்கள் பகுப்பு:வாழும் நபர்கள் பகுப்பு:தென்னாப்பிரிக்காவில் விளையாட்டு
ஓம் சிவ்புரி
ஓம் சிவ்புரி (Om Shivpuri) (14 சூலை 1936 - 15 அக்டோபர் 1990) இந்திய நாடக நடிகரும், இயக்குனரும், இந்தித் திரைப்படங்களில் குணசித்திர நடிகராகவும் இருந்தார்.
புது தில்லி தேசிய நாடகப் பள்ளியின் முன்னாள் மாணவரான இவர் அதன் நாடக நிறுவனத்தின் (1964) முதல் தலைவராகவும் அதன் நடிகர்களில் ஒருவராகவும் இருந்தார். பின்னர் இவர் முக்கியமான நாடகக் குழுவான "திஷந்தர்" என்பதை புதுதில்லியில் நிறுவினார்.
ஆரம்ப கால வாழ்க்கை
பஞ்சாப் மாநிலத்தின் பட்டியாலாவில் பிறந்த இவர், ஜலந்தர் வானொலி நிலையத்தில் பணியில் சேர்ந்து தனது வாழ்க்கையைத் தொடங்கினார். பின்னர் இவரது மனைவியான சுதா சிவ்புரி அந்த நேரத்தில் அங்கு பணியாற்றி வந்தார்.
பின்னர், இவர்கள் புது தில்லியின் தேசிய நாடகப் பள்ளியில் சேர்ந்தனர். மேலும், இப்ராஹிம் அல்காசியின் கீழ் பயிற்சி பெற்றனர். 1963இல் பட்டம் பெற்ற பிறகு, இவர்கள் தேசிய நாடகப் பள்ளியில் புதிதாக உருவாக்கப்பட்ட, நாடக நிறுவனத்தில் நடிகர்களாக சேர்ந்தனர். இவர் அந்நிறுவனத்தின் முதல் தலைவராகவும் 1976 வரை இருந்தார். மனோகர் சிங் இவருக்குப் பின் அப்பதவிக்கு வந்தார்.
இவர்கள் இருவரும் 1968இல் திருமணம் செய்துகொண்டு "திஷந்தர்" என்ற தங்களது சொந்த நாடகக் குழுவைத் தொடங்கினர். இது தில்லியின் சகாப்தத்தின் முக்கியமான நாடகக் குழுக்களில் ஒன்றாக மாறியது. இவர்கள் த்ங்களது நிறுவனத்தின் மூலம் இந்தி நாடகமான ஆதே ஆதுரே ; காமோஷ்! அதாலத் ஜாரி ஹை, விஜய் டெண்டுல்கரின் சந்ததா என்ற மராத்தி நாடகத்தின் இந்தி பதிப்பான ''சந்ததா! கோர்ட் சாலு ஆஹே (தனது மனைவி சுதா சிவ்புரி முக்கிய கதாபாத்திரத்தில் நடித்திருந்தார்), இவர்களின் சொந்தத் தயாரிப்பில், கிரீஷ் கர்னாட்டின் வரலாற்று நாடகமான துக்ளக்'' போன்ற நாடகங்களை இவர் இயக்கினார். துக்ளக் நாடகம் தில்லியின் தல்கோத்தரா தோட்ட அரங்கில் நிகழ்த்தப்பட்டது.
படங்கள்
இவர், 1971ஆம் ஆண்டில் மணி கவுலின் ஆஷாத் கா ஏக் தின் என்ற படத்துடன் தனது திரைப்பட வாழ்க்கையைத் தொடங்கினார். பின்னர், குல்சாரின் இயக்கத்தில் 1972ஆம் ஆண்டில் வெளிவந்த கோசிஷ் படத்திலும் நடித்திருந்தார்.
இவர் 1974 இல் மும்பைக்கு மாறினார். சுமார் இரண்டு தசாப்தங்களாக நீடித்த ஒரு வாழ்க்கையில், 175க்கும் மேற்பட்ட இந்தித் திரைப்படங்களில் எதிர் நாயகனுக்கு துணை நடிகராக பல்வேறு மாறுபட்ட பாத்திரங்களில் நடித்தார்.
சொந்த வாழ்க்கை
இவரது மனைவி சுதா சிவ்பூரியும் ஒரு பிரபல தொலைக்காட்சி நடிகையாக இருந்தார், மேலும் கியுங்கி சாஸ் பி கபி பாஹு தி என்ற தொலைக்காட்சித் தொடரில் 'பா' என்ற பாத்திரத்தில் நடித்து மிகவும் பிரபலமானார். இந்தி திரைப்பட நடிகையான ரிது சிவ்புரி இவர்களது மகளாவார். மேலும், வினீத் என்ற மகனும் இருக்கிறார்.
இறப்பு
ஓம் சிவபுரி 1990இல் மாரடைப்பால் இறந்தார். இவரது மரணத்திற்குப் பிறகு இவரது பல படங்கள் வெளியிடப்பட்டன.
மரபு
ஓம் சிவ்புரியின் நினைவாக ராஜஸ்தான் சங்கீத நாடக அகாதமி ஒவ்வொரு ஆண்டும் ஒரு நாடக விழாவை ஏற்பாடு செய்கிறது. ஓம் சிவ்புரி நினைவு நாடக விழா ஐந்து நாள் திருவிழாவாக நிகழ்த்தப்படுகிறது. இது அக்டோபர் 16 அன்று தொடங்கப்படுகிறது (ஓம் சிவ்புரியின் மரண ஆண்டு).
வெளி இணைப்புகள்
பகுப்பு:1990 இறப்புகள் பகுப்பு:1938 பிறப்புகள்
காஞ்சிபுரம் ரிசபேசுவரர் கோயில்
காஞ்சிபுரம் ரிசபேசுவரர் கோயில் (ரிசபேசம் - (இடபேசம்) எனப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். இச்சிவலிங்கம், காஞ்சி திருவேகம்பத்தில் சிவகங்கை தீர்த்தத்தின் மேற்கு கரையில் உள்ள தனிக்கோயிலாகும். மேலும், இவ்விறைவரை ரிசபம் வழிபட்டமையால் ரிசபேசம் எனப்படுகிறது இக்கோயில் குறிப்புகள்; காஞ்சி புராண படலத்துள் உட்கோயில்களாகச் சொல்லப்பட்டுள்ளது.
தல வரலாறு
திருமாலை தாங்குவதால், தன்னைப்போல பலசாலி - ஆற்றலுடையவர் உலகில் எவருமிலர் என்று செருக்குற்றிருந்த கருடனின் செருக்கையடக்க எண்ணிய திருமால், கருடன் மேலமர்ந்து கயிலைக்குச் சென்றார், கருடனை கயிலை வாயிலில் நிறுத்திவிட்டு தான்மட்டும் உள்ளே சென்றார். உள்ளே சென்ற திருமால் நெடுநேரமாகியும் வரவில்லை. கருடனின் செருக்கை உணர்ந்த ரிசபதேவர், தன்னுடைய சுவாச (சுவாசத்தை உள்ளிழுக்கும்போதும், வெளிவிடும்போதும்) காற்றால் கருடனை முன்னும் பின்னும் அலைக்கழித்தார். இவ்வாறு அலைக்கழிந்ததால் கருடனின் இறகுகள் ஒடிந்துபோக, கருடன் திருமாலை அழைத்தது. திருமால், நடந்தவற்றை இறைவனுக்குத் தெரிவிக்க, இறைவனார் ரிசபத்தை உள்ளேயழைத்து, தன்ஆணையின்றி இவ்விதம் செய்ததால், அப்பழி நீங்க காஞ்சிக்கு சென்று சிவகங்கையில் நீராடி, சிவலிங்கம் பிரதிட்டை செய்து வழிபாடாற்றுமாறு பணித்தார். ரிசபதேவரும் அவ்வாறே காஞ்சிக்கு சென்று வழிபட்டார் என்பது வரலாறு.
அமைவிடம்
இந்தியாவின் தென்கடை மாநிலம் தமிழ்நாட்டிலுள்ள காஞ்சிபுரம் மாவட்டத்தின் தலைநகரான பெரிய காஞ்சிபுரம் எனப்படும் சிவகாஞ்சியில் உள்ள திருவேகம்பத்தில், சிவகங்கை தீர்த்தத்தின் மேற்கு கரையில் உள்ள தனிக்கோயிலாகும். மேலும், தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்திலிருந்து வடமேற்கில் ½ மைல் தூரமுள்ள காஞ்சி சங்கர மடத்தை கடந்து சற்று தூரம் சென்றால் திருவேகம்பத்தில் இக்கோயில் தாபிக்கப்பட்டுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
கூத்தக்குடி எஸ். சண்முகம்
'''கூத்தக்குடி எஸ். சண்முகம்''', இந்தியப் பொதுவுடமைக் கட்சியின் தமிழகத் தலைவர்களில் ஒருவர். இவர் 1977 தமிழ்நாடு சட்டமன்ற தேர்தலில் திருப்பத்தூர், சிவகங்கை (சட்டமன்றத் தொகுதி)யில் போட்டியிட்டு வென்றவர். பின்னர் இவர் லெனின் பொதுவுடமைக் கட்சியினை நிறுவினார். வயது மூப்பால் இவர் தமது 92 வயதில் காரைக்குடியில் 15 மார்ச் 2015இல் காலமானார்.
மேற்கோள்கள்
பகுப்பு:தமிழக அரசியல்வாதிகள்
பகுப்பு:2015 இறப்புகள்
பாணபட்டர்
பாணபட்டர் (Bāṇabhaṭṭa) (ஸம்ஸ்க்ருதம்: बाणभट्ट), பொ ஊ ஏழாம் நூற்றாண்டைச் சேர்ந்த இந்தியாவின் சமஸ்கிருத மொழி இலக்கிய ஆசிரியரும், கவிஞரும் ஆவார்.
தானேசர் மற்றும் கன்னோசி தலைநகராகக் கொண்டு வட இந்தியாவை பொ ஊ 606 முதல் பொ ஊ 647 முடிய ஆண்ட பேரரசர் ஹர்ஷவர்தனரின் அரசவையில் பாணபட்டர் தலைமை அரசவைக் கவியாக இருந்தவர். பாணபட்டரின் முதன்மை எழுத்துக்களில் ஹர்ஷ சரித்திரம் (Harshacharita) என்ற நூல் மற்றும் ஹர்ஷரின் ஆட்சி முறைகள் (Deeds of Harsha) குறித்தான ஸம்ஸ்க்ருத நூல்கள் சிறப்பானதாகும். உலகின் முதல் புதினம் என அழைக்கப்படும் காதம்பரி நூலை முடிப்பதற்குள் பாணபட்டர் மறைந்திடவே, அவரது மகன் பூஷணப்பட்டர் (Bhūṣaṇabhaţţa) என்பவர், காதம்பரி (Kadambari) காதல் புதினத்தை தொடர்ந்து எழுதி முழுமையாக்கி வெளியிட்டார். இந்த மூன்று நூல்களும் ஸம்ஸ்க்ருத இலக்கியத்தில் குறிப்பிடத்தக்கவைகளாகும். பாணபட்டர் எழுதிய சண்டிகாஷ்டகம் மற்றும் பார்வதிபரிநயணம் (பார்வதி கல்யாணம்) நாடக நூலாகும்.
புரோடாக்டினியம் மோனாக்சைடு
புரோடாக்டினியம் மோனாக்சைடு (Protactinium monoxide) என்பது PaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோடாக்டினியமும் ஆக்சிசனும் சேர்ந்து இந்த ஆக்சைடு உருவாகிறது. புரோட்டாக்டினியம் மோனாக்சைடு ஒரு கதிரியக்க கனிமச் சேர்மமாகும். புரோட்டாக்டினியத்தின் ஆக்சைடுகளில் இதுவும் ஒன்றாகும். கருப்பு நிறத் திண்மமான இது பாறை-உப்பு கட்டமைப்பில் படிகமாகிறது. புரோடாக்டினியத்தை ஆக்சிசனேற்றம் செய்து புரோடாக்டினியம் மோனாக்சைடை நுண்ணிய அளவுகளில் உற்பத்தி செய்யலாம். புரோட்டாக்டினியம் மோனாக்சைடு நேர்மின் அயனியான (PaO+) மிகவும் சுறுசுறுப்பாக வினைத்திறன் கொண்டதாகும் என்பதால் அல்கீன்கள் போன்ற [[ஐதரோகார்பன்களை இதனால் தூண்டி செயல்படுத்த முடியும்.
மேற்கோள்கள்
பகுப்பு:புரோடாக்டினியம் சேர்மங்கள் பகுப்பு:ஆக்சைடுகள்
கொந்தகை தெய்வநாயகப் பெருமாள் கோயில்
தெய்வநாயகப் பெருமாள் கோயில் என்பது தமிழ்நாடு மாநிலத்தில் சிவகங்கை மாவட்டத்தின் கொந்தகை புறநகர்ப் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயில் மதுரை மீனாட்சி அம்மன் கோயிலின் ஓர் உபகோயிலாகும்.
கடல் மட்டத்திலிருந்து சுமார் 165 மீட்டர் உயரத்தில், 9.84336°N, 78.18515°W என்ற புவியியல் ஆள்கூறுகள் கொண்டு, தெய்வநாயகப் பெருமாள் கோயில் அமைந்துள்ளது.
இக்கோயிலின் மூலவர் தெய்வநாயகப் பெருமாள் ஆவார். தாயார்கள் ஸ்ரீதேவி மற்றும் பூதேவி ஆவர். புரட்டாசி திருவோணம் மற்றும் புரட்டாசி சனிக்கிழமைகள் வைகுண்ட ஏகாதசி, கருட வீதி உற்சவம் ஆகியவை சிறப்பாகக் கொண்டாடப்படுகின்றன.
லுலுசார்-துடிபட்சார் தேசியப் பூங்கா
thumb|220x220px| துடிபட்சார் ஏரியின் காலை நேரப் பிரதிபலிப்பு thumb|220x220px| சிவப்பு நிற மலர்கள் சூழ்ந்த துதிபட்சார் thumb|220x220px| லுலுசார்-துடிபட்சார் தேசியப் பூங்காவில் ஏரிக்கு அருகில் அமைக்கப்பட்டுள்ள முகாம்கள் லுலுசார்-துடிபட்சார் தேசியப் பூங்கா (Lulusar-Dudipatsar National Park) என்பது பாக்கித்தானின் கைபர்-பக்துன்வாவின் மன்செரா மாவட்டத்தில் உள்ள ககன் பள்ளத்தாக்கில் அமைந்துள்ள ஒரு தேசியப் பூங்காவாகும். இந்த பூங்கா 2003இல் உருவாக்கப்பட்டது. இயற்கை எழில் கொஞ்சும் துடிபட்சார் ஏரி மற்றும் லுலுசார் ஏரி மற்றும் சிகரங்கள் பூங்காவில் உள்ளன.
தாவரங்கள் மற்றும் விலங்கினங்கள்
மேற்கத்திய இமயமலை சபால்பைன் ஊசியிலையுள்ள காடுகளின் மரங்கள், புதர்கள், வற்றாத தாவரங்கள் மற்றும் மூலிகைகள் மற்றும் அதிக உயரமான மேற்கு இமயமலை அல்பைன் புதர் மற்றும் புல்வெளிகள் இங்குள்ள தாவரங்களில் அடங்கும். பூங்காவிலுள்ள சில விலங்கினங்களில் பனிச்சிறுத்தை, கருப்பு கரடி, மர்மோட், மரநாய், சிவிங்கிப் பூனை, சிறுத்தை ஆகியவை அடங்கும். பூங்காவின் ஏரிகளும் ஈரநிலங்களும் அங்கு குடியிருக்கும் விலங்குகளுக்கும், புலம்பெயர்ந்த நீர்ப்பறவைகளுக்கும் குறிப்பிடத்தக்க சுற்றுச்சூழல் முக்கியத்துவம் வாய்ந்தவை.
அணுகல்
சாலையை கார்கள் மற்றும் மோட்டார் சைக்கிள்கள் மூலம் அணுகலாம். 2005இல் ஏற்பட்ட காஷ்மீர் நிலநடுக்கம் வடக்கு பாக்கித்தானின் அணுகலை மிகவும் கடினமாக்கியது. இருப்பினும், 2006 ஆம் ஆண்டு முதல் பாக்கித்தான் அரசாங்கம் ககன் பள்ளத்தாக்கில் சுற்றுலாவை மீட்டெடுக்க நடவடிக்கை எடுத்துள்ளது. இதில் புனரமைப்பு மற்றும் புதிய சுற்றுலா வசதிகள் மற்றும் உள்கட்டமைப்பு ஆகியவையும் அடங்கும்.
பிராந்தியம்
சைபுல் முலுக் தேசிய பூங்கா, சைபுல் முலுக் ஏரியுடன், ககன் பள்ளத்தாக்கு ஆகிய பகுதிகள் லுலுசார்-துடிபட் தேசிய பூங்காவிற்கு அருகில் உள்ளது. பூங்காக்கள் இணைந்து 88000 ha பாதுகாக்கின்றன.
ஓவர்ட் சின்
ஓவர்ட் சின் (Howard Zinn, 24 ஆகத்து 1922 — சனவரி 27, 2010) என்பவர் அமெரிக்காவைச் சேர்ந்த எழுத்தாளர், வரலாற்றாசிரியர், நூலாசிரியர் பேராசிரியர் மற்றும் அரசியல் செயற்பாட்டாளர் ஆவார். மனித உரிமைகள் பற்றியும் போருக்கு எதிரான கருத்துக்களையும் எழுதினார்.
பிறப்பு, படிப்பு, பணிகள்
நியூயார்க்கு நகரில், யூதப் பெற்றோருக்குப் பிறந்த ஓவர்ட் சின் நியூயார்க்குப் பல்கலைக் கழகத்தில் இளங்கலைப் பட்டமும், கொலம்பியா பல்கலைக் கழகத்தில் முதுவர் கலைப் பட்டம் பின்னர் ஆய்வுப் பட்டமும் பெற்றார். தமது 18 ஆம் அகவையில் கப்பல் தளத்தில் பணியாளாகச் சேர்ந்து வேலை செய்தார். பின்னர் விமானப் படையிலும் பணியாற்றினார். 1956 முதல் 1963 வரை அடலாண்டாவில் ஸ்பெல்மன் கல்லூரியில் ஆசிரியராகப் பணியாற்றினார்.
ஓவர்ட் சின் எழுதிய 12 நூல்களில் அமெரிக்க மக்கள் வரலாறு என்னும் நூல் இலக்கக் கணக்கில் விற்பனையாகிப் புகழ் பெற்றது. இவர் தம்மை ஒரு சனநாயக சோசலிசவாதி என்று சொல்லிக் கொண்டார். நோம் சோம்சுக்கி என்னும் மொழியியல்  அறிஞர் ஓவர்ட் சின்னை வெகுவாகப் புகழ்ந்துள்ளார்.
மேற்கோள்
பகுப்பு:வரலாற்றாளர்கள் பகுப்பு:1922 பிறப்புகள் பகுப்பு:2010 இறப்புகள் பகுப்பு:கொலம்பியா பல்கலைக்கழக முன்னாள் மாணவர்கள்
கு. பொன்னுசாமி (திமுக)
'''கு. பொன்னுசாமி' (K. Ponnusamy'') என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். நாமக்கல் மாவட்டத்தினைச் சார்ந்த இவர் கொல்லி மலையில் பள்ளிக் கல்வியினைப் பயின்றுள்ளார். இவர் 2021-ல் நடைபெற்ற தமிழ்நாடு சட்டப் பேரவைத் தேர்தலில் திராவிட முன்னேற்றக் கழக வேட்பாளராக சேந்தமங்கலம் சட்டமன்றத் தொகுதியில் போட்டியிட்டுத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:நாமக்கல் மாவட்ட நபர்கள்
மனு ஆறு, திரிபுரா
மனு ஆறு, திரிபுரா ( Manu River, Tripura) என்பது இந்திய நாட்டின் திரிபுரா மாநிலத்தில் உள்ள  மலைகளில் உற்பத்தியாகிறது. தொடக்கத்தில் மலைப்பாதைகளில் வேகமாகப் பாய்ந்து ஓடிய பின்னர் இந்த ஆறு வளைந்து நெளிந்து சில்லெட் சமவெளியில் வேகம் குறைந்து பாய்கிறது. வங்காளதேசத்தின் மௌல்விபசார் மாவட்டத்திலுள்ள மனுமுக் என்ற இடத்தில் குசியாரா நதியுடன் இணைகிறது.
கராத்தே தியாகராஜன்
கராத்தே தியாகராஜன் (Karate R. Thiagarajan) என்பவர் தமிழகத்தைச் சேர்ந்த அரசியல்வாதி மற்றும் கராத்தே பயிற்சியாளராவார். இவர் அதிமுக, காங்கிரஸ் உள்ளிட்ட கட்சிகளில் இருந்துள்ளார்.
கராத்தே பயிற்றுநராக இருந்து, பல லட்சம் நபர்களுக்குப் பயிற்சி அளித்துள்ளார். இவர் கராத்தே போட்டிகளில் இந்தியாவின் முன்னாள் வாகையராவார். இவர் அகில இந்திய கராத்தே கூட்டமைப்பின் தலைவராக இருந்து பின்னர் நிதி கையாடல் தொடர்பான சர்ச்சைகளை அடுத்து பதவி விலகினார். அதன்பிறகு இந்திய கராத்தே சங்கம் (கே.ஏ.ஐ) என்ற அமைப்பைத் தொடங்கி அதன் தலைவராகவும் உள்ளார்.
அரசியல் வாழ்க்கை
பெருநகர சென்னை மாநகராட்சியில் அனைத்திந்திய அண்ணா திராவிட முன்னேற்றக் கழகம் உள்ளாட்சி உறுப்பினராகத் தேர்வானார். நகரத்தந்தை பதவியிலிருந்து மு. க. ஸ்டாலின் விலகிய பின்னர் 2002 முதல் 2005 வரை பொறுப்பு நகரத்தந்தையாகப் பதவி வகித்தார். 2001 இல் கருணாநிதி கைதிற்குக் காரணமான மேம்பாலங்கள் கட்டுமான புகாருக்குப் பின்னணியாக இருந்தவர். 2005 இல் ஊழல் முறைகேடு குற்றச்சாட்டு எழுந்ததையடுத்து, அதிமுகவிலிருந்து நீக்கப்பட்டார். ஆறு மாதக்கால தலைமறைவிற்குப் பின் காங்கிரஸ் கட்சியில் சேர்ந்தார். தென் சென்னை மாவட்ட காங்கிரஸ் தலைவராக இருக்கையில் காங்கிரஸ் கட்சியிலிருந்து 27 ஜூன் 2019 இல் நீக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:சென்னை அரசியல்வாதிகள்
ராம்நகர், அகர்தலா
ராம்நகர், அகர்தலா (Ramnagar,Agartala) என்பது இந்தியாவின் திரிபுரா மாநிலத்தின் தலைநகரான அகர்தலாவின் வடமேற்கு திசையில் உள்ள ஒரு வட்டாரம் அல்லது பகுதியாகும். செவ்வக வடிவத்திலான இரும்பு வலை அமைப்பில் அரசர்கள் காலத்திலிருந்து திரிபுராவுக்கு அண்மை வட்டாரமாக ராம்நகர் திகழ்கிறது. மேலும், ராம்நகர் வட்டாரமானது 12 கோட்டங்களாகப் பிரிக்கப்பட்டுள்ளது. அவை கோட்டம் 1, கோட்டம் 2 என வரிசைப்படுத்தி பெயரிடப்பட்டுள்ளன.
அரசியல்
இந்திய நாட்டின் திரிபுரா மாநிலத்தில் உள்ள மேற்கு திரிபுரா மக்களவைத் தொகுதியின் ஒரு பகுதியாக ராம்நகர் சட்டப்பேரவைத் தொகுதி இருக்கிறது.
மேற்கோள்கள்
பகுப்பு:திரிபுராவின் புவியியல்
பாலி குன்று
வெளி இணைப்புகள்
பகுப்பு:மும்பையின் சுற்றுப் பகுதிகள் பகுப்பு:Coordinates on Wikidata
காப்பி ஏற்றுமதி அடிப்படையாக நாடுகளின் பட்டியல்
இப்பட்டியல் காப்பி ஏற்றுமதி அடிப்படையாக நாடுகளின் பட்டியல் பற்றிக் குறிக்கிறது.
மேற்கோள்கள்
பகுப்பு:நாடுகள் தொடர்பான பட்டியல்கள்
வஹினி ஆறு
வஹினி ஆறு என்பது தென்பெண்ணை ஆற்றின் துணை ஆறாகும். இது ஒப்பீட்டளவில் சிறிய ஆறு ஆகும். இந்த ஆறு கர்நாடக மாநிலம், பெங்களூரு நகர மாவட்டத்தில் ஆனேக்கல் அருகே உள்ள முத்தாநல்லூர் என்ற பகுதியில் தோன்றி, அத்திப்பள்ளி வழியாக தமிழகத்தின் எல்லைக்குள் நுழைகிறது. அங்கிருந்து பேகேப்பள்ளி, பேடரப்பள்ளி, சாந்தாபுரம், எலசகிரி, ஒசூர் சமத்துவபுரம் வழியாக பாய்ந்து பெரியகூட்லு, சின்னகூட்லு ஆகிய சிற்றூர்களுக்கு அருகே தென்பெண்ணை ஆற்றில் கலக்கிறது. இந்த இரு ஆறுகளும் சேரும் இடத்தில் சங்கமேஸ்வரர் கோயில் அமைந்துள்ளது. மழைக்காலங்களில் பெருக்கெடுத்தோடும் இந்த ஆறு இதன் சுற்றுப்புறத்தில் நிலத்தடி நீர் மட்டம் உயர உதவுகிறது. ஒரு காலத்தில் தூய்மையான ஆறாக இருந்த இந்த ஆறானது கழிவுநீர் கலப்பதால் மாசடைந்துள்ளது.
மேற்கோள்கள்
பகுப்பு:கிருஷ்ணகிரி மாவட்ட ஆறுகள் பகுப்பு:தென்பெண்ணை ஆற்றின் துணை ஆறுகள்
2000 செங்கோட்டை மீதான தீவிரவாத தாக்குதல்
22 டிசம்பர் 2000 அன்று பாகிஸ்தான் நாட்டின் லஷ்கர்-ஏ-தொய்பா அமைப்பைச் சேர்ந்த பயங்கரவாதிகளால் இந்தியாவின் தலைநகரான தில்லியில் உள்ள செங்கோட்டையில் நடத்தப்பட்ட துப்பாக்கிச் சூட்டில் 3 இந்திய இராணுவத்தினர் மற்றும் ஒரு இந்தியர் சுட்டுக் கொல்லப்பட்டார். இந்த தாக்குதலுக்கு லஷ்கர்-ஏ-தொய்பா தீவிரவாத அமைப்பு பொறுப்பு ஏற்றது.
இத்தாக்குதலுக்கு மூளையாக செயல்பட்ட லஷ்கர்-ஏ-தொய்பா அமைப்பின் தீவிரவாதி பிலால் அகமது ஆரீப்பை 17 ஆண்டுகள் கழித்து தில்லி காவல்துறை மற்றும் குஜராத் மாநில பயங்கரவாத எதிர்ப்புப் படையினரால் 10 சனவரி 2018 அன்று தில்லி வானூர்தி நிலையத்தில் வைத்து கைது செய்தனர்.
4 நவம்பர் 2022 அன்று இந்திய உச்ச நீதிமன்றம் பயங்கரவாதி பிலால் முகமது ஆரிப்பிற்கு சாகும் வரை மரண தண்டனை விதித்து தீர்ப்பு வழங்கியது. .
வெளி இணைப்புகள்
பகுப்பு:இந்தியாவில் தீவிரவாதத் தாக்குதல்கள் பகுப்பு:செங்கோட்டை
கொம்மம்பட்டு
கொம்மம்பட்டு (KOMMAMPATTU) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.
மக்கள்வகைப்பாடு
இந்த ஊரானது ஊத்தங்கரையில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 223 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 199  வீடுகள் உள்ளன. கிராமத்தின் மொத்த மக்கள் தொகையானது 800 ஆகும். இதில் ஆண்கள் எண்ணிக்கை 325, பெண்களின் எண்ணிக்கை 375 என உள்ளது. மக்களின் கல்வியறிவு விகிதமானது  58.0% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
பொகெய்ன்வில்லே புதர் கதிர்க்குருவி
பொகெய்ன்வில்ல புதர் கதிர்க்குருவி (Bougainville bush warbler)(கோரோர்னிசு கேடெனி) என்பது பறவைச் சிற்றினமாகும். இது ஆரம்பத்தில் "பழைய உலக கதிர்க்குருவி" குழுவில் வைக்கப்பட்டது. ஆனால் தற்பொழுது புதிய செட்டிடே குடும்பத்திற்கு மாற்றப்பட்டது.
இது 2006-ல் புதியதாக விவரிக்கப்பட்டது. இந்த பறவை பப்புவா நியூ கினியாவின் சொலமன் தீவுகளில் உள்ள பொகெய்ன்வில்லே தீவில் உள்ள கிரவுன் பிரின்சு மலைத்தொடரில் மட்டுமே காணப்படுகிறது.
இதன் நிலை முதன்முதலில் பன்னாட்டு இயற்கைப் பாதுகாப்புச் சங்க செம்பட்டியலில் 2008-ல் மதிப்பிடப்பட்டது. இது அச்சுறு நிலையை அண்மித்த இனமாகப் பட்டியலிடப்பட்டது.
மேற்கோள்கள்
பகுப்பு:கதிர்க்குருவி
தயோகார்பமோயில் குளோரைடு
தயோகார்பமோயில் குளோரைடு (Thiocarbamoyl chloride) என்பது R2NC(S)C என்ற வாய்ப்பாடு கொண்ட ஒரு கரிமகந்தகச் சேர்மமாகும். இவ்வாய்ப்பாட்டிலுள்ள ’R’ அல்கைல், அரைல் போன்ற தொகுதிகளைக் குறிக்கிறது. மின்னணு கவரிகளான இச்சேர்மங்கள் R2NC(S)+ அயனிகளுக்கான மூலங்களாக உள்ளன. R2NC(O)Cl என்ற வாய்ப்பாட்டைக் கொண்ட கார்பமைல் குளோரைடுகளை ஒத்த சேர்மங்களாக தயோகார்பமோயில் குளோரைடுகள் காணப்படுகின்றன. இருமெத்தில்தயோகார்பமோயில் குளோரைடு என்ற சேர்மத்தை இவ்வகைக்கு ஒரு பொது உதாரணமாகக் கூறலாம். வெளிர் மஞ்சள் நிறத்தில் எளிதில் ஆவியாகக் கூடிய ஒரு திண்மமாக இது காணப்படுகிறது, இதன் மூலக்கூறு வாய்ப்பாடு Me2NC(S)Cl ஆகும். இவ்வேதிப்பொருளுக்கான அடையாளப் பதிவு சிஏஎசு எண் 16420-13-6 ஆகும்.
தயாரிப்பும் வேதிவினையும்
தொடர்புடைய தயூரம் இருசல்பைடுகளை குளோரினேற்றம் செய்து தயோகார்பமோயில் குளோரைடுகள் தொகுக்கப்படுகின்றன.
தயோகார்பமோயில் குளோரைடுகள், இருதயோகார்பமேட்டுகளுடன் (R2NCS2-) வினைபுரிந்து தயூரம் சல்பைடுகளைத் தருகின்றன[R2NC(S)]2S.
மேற்கோள்கள்
பகுப்பு:தயோ குளோரைடுகள்
சுதா சிவ்புரி
சுதா சிவ்புரி (Sudha Shivpuri) (14 சூலை 1937 - 20 மே 2015) ஒரு இந்திய நடிகையான இவர், கியுங்கி சாஸ் பி கபி பாஹு தி (2000–2008) என்ற இந்தித் தொலைக்காட்சித் தொடரில் "பா" என்ற பாத்திரத்தில் நடித்து மிகவும் பிரபலமானவர்.
ஆரம்பகால வாழ்க்கையும் தொழிலும்
ராஜஸ்தானில் வளர்ந்த சுதா சிவ்புரி பள்ளியில் எட்டாம் வகுப்பில் இருந்தபோதே தனது நடிப்பு வாழ்க்கையைத் தொடங்கினார். இவர், 1963ஆம் ஆண்டில் தேசிய நாடகப் பள்ளியில் முன்னாள் மாணவர் ஆவார். அங்கே மாணவராகச் சேர்ந்த ஓம் சிவ்புரியை 1968இல் திருமணம் செய்து கொண்டார். பின்னர், தில்லி நாடகங்களில் தொடர்ந்து பணியாற்றினர். இவர் தனது கண்வருடன் சேர்ந்து முக்கியமான நாடகக் குழுவான "திஷந்தர்" என்பதை புதுதில்லியில் நிறுவினார். இந்நிறுவனம் ஆதே ஆதுரே, துக்ளக், விஜய் டெண்டுல்கரின் காமோஷ் உட்பட பல முக்கியமான சமகால நாடகங்களை உருவாக்கியது. அதாலத் ஜாரி ஹை என்ற நாடகத்தில் இவர் முக்கிய கதாபாத்திரத்தில் நடித்திருந்தார். இந்த நாடங்கள் அனைத்தையும் இவரது கணவர் ஓம் சிவ்புரி இயக்கியிருந்தார்.
திரைப்படங்கள்
1974 ஆம் ஆண்டில், தனது கணவர் பாலிவுட் படங்களில் நடிக்க சில வாய்ப்புகளை பெற்றதால் இவரும் அவருடன் மும்பைக்கு மாறினார்.
1977 ஆம் ஆண்டில் பாசு சாட்டர்ஜியின் சுவாமி என்ற திரைப்படத்தில் அறிமுகமான இவர், இன்சாஃப் கா தாராசு, ஹமாரி பாஹு அல்கா, "ஹம் தோனோ (1985)", சவான் கோ அனே டோ, சன் மேரி லைலா, தி பர்னிங் ரயில், விதாதா மற்றும் மாயா மெம்சாப் (1993) போன்ற ஒரு சில படங்களில் நடித்தார். 2003 ஆம் ஆண்டில் அமிரிதா பிரீதமின் புகழ்பெற்ற "பார்ட்டீசியன்" என்ற புதினத்தை அடிப்படையாகக் கொண்ட பிஞ்சர் என்ற இந்தி திரைப்படத்தில் நடித்தார்.
நாடகத் தொடர்
அதன்பிறகு இவர் படங்களில் இருந்து ஓய்வு எடுத்துக்கொண்டு தொலைக்காட்சிக்கு மாறினார். அங்கு இவர் ஆ பெயில் முஜே மார், ரஜ்னி (1985) போன்ற சில நாடகத் தொடர்களில் நடித்தார்.
1990 இல் தனது கணவர் இறந்த பிறகு, இவர் மீண்டும் நடிக்கத் தொடங்கினார். மிஸ்ஸிங், ரிஷ்தே, சர்ஹாதீன், பந்தன் உள்ளிட்ட பல தொலைக்காட்சி நாடகங்களில் நடித்தார். தொலைக்காட்சியில் இவரது பெரிய வெற்றி 2000ஆம் ஆண்டில், கியுங்கி சாஸ் பி கபி பாஹு தி என்றத் தொடரில் வயதான மாமியாரான 'பா' வேடத்தில் நடிக்கும் போது வந்தது.
ஷீஷே கா கர், வக் கா தரியா, தமன், சந்தோஷி மா, யே கர், கசம் சே, கிஸ் தேஷ் மே ஹை மேரா தில் போன்ற பல தொலைக்காட்சித் தொடர்களிலும் இவர் நடித்துள்ளார். இந்த அனைத்துத் தொடர்களையும்விட, இவரது 'பா' பாத்திரம் மிகவும் பிரபலமானது. மேலும், இவர் பொதுவெளியில் 'பா' என்ற புதிய அடையாளத்தைப் பெற்றார்.
விருது
நாடகங்களில் இவர் ஆற்றிய பணிக்காக 2009 ஆம் ஆண்டில் இந்தியாவின் தேசிய இசை, நடனம் மற்றும் நாடக நிறுவனமான சங்கீத நாடக அகாதமி இவருக்கு சங்கீத நாடக அகாதமி விருது வழங்கியது.
சொந்த வாழ்க்கை
சுதா சிவ்பூரிக்கு இந்தித் திரைப்பட நடிகையான ரிது சிவ்புரி என்ற ஒரு மகளும், வினீத் சிவ்புரி என்ற ஒரு மகனும் உள்ளனர்.